**VARHAISKASVATUSPALVELUJEN ASIAKASRAATI**

Aika: Maanantai 25.3.2019 klo. 18 – 20

Paikka: Taikalampun päiväkoti, Isokatu 3, 40520 Jyväskylä

Läsnä: Yhdeksän (9) raatilaista, Taikalampun päiväkodin johtaja Jonna Suominen, suunnittelija Tuula Dahlblom, päiväkodin johtaja Sanna Puukari-Pirinen, Sari Koivisto (pj) ja Heli Arnberg (siht.)

1. **Taikalampun päiväkodin esittely, päiväkodin johtaja Jonna Suominen**

Jonna Suomisen esimiesalueeseen kuuluu Väinölän ja Taikalampun päiväkodit. Taikalampun päiväkodin päärakennus on aloittanut toiminnan 1991. Päiväkodin sisätiloihin on tehty mittava sisätilaremontti vuonna 2016. Päärakennuksen viereinen lisärakennus toi Kuokkalan alueelle 80 uutta varhaiskasvatuspaikkaa. Lisärakennus rakennettiin kesän 2018 aikana ja otettiin käyttöön elokuun lopussa.

Lisärakennus on toistaiseksi voimassa oleva ja tarpeen mukainen ratkaisu.

Päärakennuksen puolella on käytössä Papilio-ohjelma lasten sosio emotionaalisten taitojen tukemiseksi. Jyväskylässä sama ohjelma on käytössä myös Huhtasuon päiväkodissa.

Papilio –menetelmästä haluttiin kuulla enemmän.

Kesällä 2015 kaikki Taikalampun päiväkodin kävivät nelipäiväisen Papilio-menetelmäkoulutuksen. Ohjelmaan kuuluu Paula- ja tunnepeikot (Säihky, Nyyhky, Äksy ja Hymy). Ohjelman mukaan päiväkodissa on kerran viikossa lelujen vapaapäivä, jolloin sekä sisä- että ulkolelut ”lomailee”. Lasten kanssa keksitään muita tapoja leikkiä, tehdään lelut tarvittaessa itse. Lisäksi ohjelmaan kuuluu myös 5-6 –vuotiaiden minun, sinun, meidän -peli .

Lisätietoa Papilio –ohjelmasta löytyy:

<https://www.papilio.de/> tai <http://lapsetensin.fi/papilio--ohjelma.html>

1. **Asiakasraadin sähköpostiin saapuneet**

Ei viestejä.

1. **Varhaiskasvatuksen laatukriteerit, Tuula Dahlblom ja Sanna Puukari-Pirinen**

Jyväskylän varhaiskasvatussuunnitelma päivitetään kevään 2019 aikana ja otetaan käyttöön elokuussa 2019. Päivittäminen perustuu uusimpiin ohjaaviin asiakirjoihin:

 - Varhaiskasvatuslaki 540/2018

 - Varhaiskasvatussuunnitelman perusteet 2018

 - Laadun arvioinnin perusteet ja suositukset: (<https://karvi.fi/app/uploads/2018/10/KARVI_vaka_laadun-arvioinnin-perusteet-ja-suositukset.pdf>)

Ensimmäinen askel Jyväskylän varhaiskasvatussuunnitelman päivittämisessä oli Varhaiskasvatuksen laadun kriteerit - työpaja 4.3.2019. Mukana oli henkilöstöä yksiköittäin, arviointityöryhmän jäsenet sekä edustajia koulutusyksiköistä.

Työpajapäivän materiaali sekä asiakasraadissa tuotettu materiaali käsitellään arviointiryhmässä 27.3. ja 10.5. sekä kevään mittaan yhdessä sovitulla tavalla. Prosessin aikana kuullaan eri osapuolia.

Yhteyshenkilö: Tuula Dahlblom, tuula.dahlblom@jkl.fi

 **Varhaiskasvatuksen laadun prosessitekijät (Karvi 2019**)

1. Henkilöstön ja lapsen välinen vuorovaikutus
2. Pedagoginen suunnittelu, dokumentointi, arviointi ja kehittäminen
3. Pedagoginen toiminta ja oppimisympäristöt

4. Johtaminen pedagogisen toiminnan tasolla

5. Vertaisvuorovaikutus ja ryhmän ilmapiiri

6. Henkilöstön sisäinen vuorovaikutus ja monialainen yhteistyö

7. Henkilöstön ja huoltajien välinen vuorovaikutus

Asiakasraadissa mietittiin varhaiskasvatuksen laatutekijöitä kahdesta näkökulmasta.

Mikä kertoo vuorovaikutuksen laadusta?

 - Henkilöstön ja lapsen välinen vuorovaikutus

 - Henkilöstön ja huoltajien välinen vuorovaikutus

 **Kahden pienryhmän pohdintaa:**

* **Laadun prosessitekijä: Henkilöstön ja lapsen välinen vuorovaikutus**

**Indikaattori 1. Kasvatusyhteistyön lähtökohtana on lapsen ja hänen huoltajiensa arvostaminen sekä avoin, tasavertainen ja luottamuksellinen suhde. Vuorovaikutuksessa näkyy kunnioitus huoltajien tuntemukseen lapsestaan sekä henkilöstön ammatillinen tieto ja osaaminen.**

**Konkreettiset asiat, joista näen, että tämä toteutuu/joiden pohjalta voin arvioida toiminnan laatua:**

Kriteeri 1. Lapsen päivästä kerrotaan huoltajalle lasta haettaessa.

Kriteeri 2. Monipuolisia tapoja välittää huoltajille tietoa lapsen päivän kulusta, varhaiskasvatuksen toteuttamisesta, perheen erilaiset toiveet ja tarpeet huomioiden.

Kriteeri 3. Vuorovaikutuksen ja huoltajille tiedottamisen laatu ja määrä ei ole riippuvainen yksittäisistä työntekijästä, vaan toimintakulttuurin on oltava yhtenevä ja perheitä tasa-arvoisesti kohteleva.

Kriteeri 4. Työntekijä ottaa rohkeasti ja ammatillisesti puheeksi huoltajan kanssa myös vaikeammat asiat.

Kriteeri 5. Huoltajan asiantuntemusta lapsestaan kuullaan muissakin yhteyksissä kuin vasukeskusteluissa.

Kriteeri 6. Huoltajille esitellään muutkin lapsen kanssa työskentelevät kuin vain oman ryhmän työntekijät.

**Indikaattori 2. Henkilöstön osallisuus varhaiskasvatuksen suunnitteluun, toimintaan ja arviointiin mahdollistetaan. Erilaisia kasvatusyhteistyön muotoja ja toimintatapoja suunnitellaan yhdessä huoltajien kanssa.**

**Konkreettiset asiat, joista näen, että tämän toteutuu/joiden pohjalta voin arvioida toiminnan laatua:**

Kriteeri 1: Huoltajien kanssa keskustellaan kullekin perheelle sopivista osallistumisen ta-

voista.

Kriteeri 2: Perheelle osoitetaan, että he ovat tervetulleita lapsen varhaiskasvatuspaikkaan.

Kriteeri 3: Perheiden kulttuurien moninaisuus rikastuttaa varhaiskasvatuksen arkea ja siihen suhtaudutaan voimavaratekijänä.

Kriteeri 4: Hyvän alun toteuttamisessa kuullaan huoltajan toiveita ja tarjotaan tasapuolisesti mahdollisuuksia kohtaamisiin - sekä perheen kotona että varhaiskasvatuspaikassa.

Kriteeri 5: Henkilöstö tukee perhettä kodin kasvatustyössä aktiivisesti ja rakentavasti.

Kriteeri 6: Arvioinnille tarjotaan monipuolisia mahdollisuuksia unohtamatta monialaisen yhteistyön (esim. neuvola) merkitystä.

Kriteeri 7: Järjestetään tilaisuuksia tutustua varhaiskasvatuspaikan muihin perheisiin, etenkin lapsen oman ryhmän osalta.

Kriteeri 8: Vanhempi saa lapsen kautta kuvan varhaiskasvatuspaikasta, jossa lapsi viihtyy ja henkilöstö tekee työnsä hyvin.

* **Laadun prosessitekijä: Henkilöstön ja lapsen välinen vuorovaikutus**

Kriteeri 1:

Lapsi puhuu hoitoon menemisestä ja kasvattajista positiivisesti.

Kasvattaja puhuu lapsista kauniisti.

Kasvattaja kertoo myös päivän kurjemmista hetkistä neutraalin asiallisesti.

Kasvattaja muistaa lapsen kertomat asiat ja palaa niihin.

Lapsi huomioidaan yksilöllisesti ja otetaan vastaan hänen tullessaan hoitoon.

Kasvattaja on lasten leikeissä läsnä.

Varhaiskasvatuksessa on riittävästi henkilöstöä.

Kriteeri 2:

Pienryhmiä muokataan tilanteen mukaan joustavasti.

Lasten yksilölliset tarpeet huomioidaan toiminnassa (esim. päivälevon pituus)

Kriteeri 3:

Lapsille annetut lupaukset pidetään.

Pidetään kiinni lapsille merkityksellisistä toiminnoista.

Lasten kertomat ehdotukset ja aloitteet toteutetaan mahdollisuuksien mukaan.

Kriteeri 4:

Sanoitetaan monipuolisesti tunteita lapselle.

Erityisesti keskustellessaan lapsen kanssa yksilökeskustelussa kasvattaja huomioi käyttämässään kielessä lapsen ikä- ja kehitystason.

Lapsille luetaan monipuolista ja rikasta kieltä sisältäviä kirjoja.

Pysähdytään lasten kanssa päivän aikana hetkeen.

Vietetään leluvapaita päiviä.

Kriteeri 5:

Kannustetaan kaikkia ilmaisemaan itseään itselleen ominaisella tavalla.

Annetaan tilaa lapsille ”valita” leikkikaverit.

Lopuksi keskusteltiin siitä, millä tavoilla osallistetaan? Miten mahdollistetaan tasapuolinen osallisuus ja osallistaminen? Tarvitaan henkilöstön herkkyyttä ja sensitiivisyyttä toimia niin, että lapset tai perheet eivät eriarvoistu.

Sovittiin, että halutessaan raatilaisten voivat lähettää laatukriteereihin liittyviä ajatuksia sähköpostitse Tuula Dahlblomille.

1. **Muut ajankohtaiset asiat**

Seuraava tapaaminen on Ajankohtaista varhaiskasvatuksessa -ilta torstaina 25.4.

klo 18 – 20 Jyväskylän Kristillisellä Opistolla. Kutsujana varhaiskasvatuksen palvelujohtajat Tarja Ahlqvist ja Päivi Koivisto. Kutsu ja illan aiheet on välitetty asiakasraatilaisille 25.3.2019.

Asiakasraatilaiset toivovat, että syksyllä 2019 raadin tapaamisessa käsiteltäisiin asiakaskyselyn tuloksia.